Euroopa Liidu Teataja L 336 , 23/12/2003 Lk 0031 - 0032



Komisjoni määrus (EÜ) nr 2272/2003, 22. detsember 2003, millega avatakse 2004. aastaks tariifikvoot teatavate Türgist pärinevate kaupade importimiseks Euroopa Ühendusse EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 6. detsembri 1993. aasta määrust (EÜ) nr 3448/93, milles sätestatakse põllumajandussaaduste töötlemisel saadud teatavate kaupadega kauplemise kord, [1] viimati muudetud määrusega (EÜ) nr 2580/2000, [2] eriti selle artikli 7 lõiget 2, võttes arvesse EÜ-Türgi assotsiatsiooninõukogu 29. aprilli 1997. aasta otsust nr 1/97 teatavate töödeldud põllumajandussaaduste suhtes kohaldatava korra kohta, [3] eriti selle artiklit 1, ning arvestades järgmist: (1) EÜ-Türgi assotsiatsiooninõukogu otsusega nr 1/97 kehtestati kaubanduse arengu soodustamiseks vastavalt tolliliidu eesmärkidele iga-aastane väärtuseline kvoot teatavate Türgist ühendusse imporditavate pastatoodete suhtes. Kõnealune kvoot tuleks avada ka 2004. aastaks ja kvoodi kohaldamiseks tuleks esitada kaupade liikumissertifikaat A.TR, mis on sätestatud EÜ-Türgi tollikoostöö komitee 28. märtsi 2001. aasta otsuses nr 1/2001, millega muudetakse otsust nr 1/96 EÜ-Türgi assotsiatsiooninõukogu otsuse nr 1/95 üksikasjalike rakenduseeskirjade kehtestamise kohta. [4] (2) Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, [5] viimati muudetud määrusega (EÜ) nr 1335/2003, [6] on sätestatud tariifikvootide haldamist käsitlev eeskiri. On vaja ette näha säte, et käesoleva määrusega avatud tariifikvooti hallatakse vastavalt kõnealusele eeskirjale. (3) Käesoleva määrusega ette nähtud meetmed on kooskõlas I lisas loetlemata töödeldud põllumajandussaadustega kauplemise horisontaalküsimusi käsitleva korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Lisas sätestatud ühenduse tariifikvoot avatakse ajavahemikuks 1. jaanuarist 31. detsembrini 2004 kõnealuses lisas nimetatud Türgist imporditud kaupadele. Kõnealuse tariifikvoodi kohaldamiseks tuleb esitada kaupade liikumissertifikaat A.TR vastavalt EÜ-Türgi tollikoostöö komitee otsusele nr 1/2001. Artikkel 2 Artiklis 1 osutatud ühenduse tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c. Artikkel 3 Käesolev määrus jõustub kolmandal päeval pärast selle avaldamist Euroopa Liidu Teatajas. Seda kohaldatakse alates 1. jaanuarist 2004. Käesolev määrus on tervikuna siduv ja vahetult kohaldatav kõikides liikmesriikides. Brüssel, 22. detsember 2003 Komisjoni nimel komisjoni liige Erkki Liikanen [1] EÜT L 318, 20.12.1993, lk 18. [2] EÜT L 298, 25.11.2000, lk 5. [3] EÜT L 126, 17.5.1997, lk 26. [4] EÜT L 98, 7.4.2001, lk 31. [5] EÜT L 253, 11.10.1993, lk 1. [6] ELT L 187, 26.7.2003, lk 16. -------------------------------------------------- LISA Jrk nr | CN-kood | Kauba kirjeldus | Kvoot | Kohaldatav tollimaksumäär | 09.0205 | 19021100190219 | Täidiseta pastatooted, keetmata või muul viisil toiduks valmistamata | 2,5 miljonit eurot | 10,67 eurot/100 kg | --------------------------------------------------